mteb/NusaParagraphEmotionClassification huggingface dataset:
Gaduh budak mangrupakeun salah sahiji anugrah nu teu dipohara. Abdi teh kalebet telat nikah, punten sanes ukuran Indonesia. Meureun kulantaran gaya hirup jeung pola pikir kuring harita kuring teu ngarasa hayang gancang kawin komo deui boga budak. Tapi nalika kuring tungtungna mutuskeun pikeun nikah jeung kirang ti sataun saterusna anak kuring lahir. Éta mangrupikeun pangalaman spiritual anu sesah dijelaskeun. Sagala rupa rasa campur jadi hiji. Antara teu percaya, hariwang, bungah, jeung rupa-rupa rasa. Tapi laun-laun, rasa bagja nu paling karasa. Sareng aya rasa yén kuring ngarasa lengkep salaku lalaki "sabab kuring parantos gaduh murangkalih (tanpa niat pikeun ngaremehkeun jalma anu teu tiasa gaduh budak atanapi milih henteu gaduh budak) 20 bulan saatosna, kuring masih ngarasa bagja kusabab kuring mutuskeun gaduh budak. ..
Harita keur ulin di pameran, biasana di pameran loba kaulinan siga ombak banyu, jeung sajabana. Loba oge lotre-lotre siga nembak make karet nepikeun objekna murag kabehanana. Hadihana oge rupa-rupa, tapi lolobana mah hadiahna teh Smartphone anyar ngarah jadi daya tarik nu keur ka pameran. Harita urang meunang lotre eta, tuluy dibikeun smartphonena teh. Tapi pas indit di tempat lotre eta urang ngarasa aya nu nuturkeun padahal masih di tempat rame. Pas keur di parkiran, aya tiluan nu nyampeurkeun yen manehanana rek nukeurkeun hadiah lotre tadi ku duit. Sabab urang sieun mun teu dienyakeun, jadina urang ngarelakeun hadiah eta jang ditukeur ku sajumlah duit nu nominalna mah teu sabaraha dibandingkeun jeung smartphone.
Batur mah nu keur tepang taun teh kudu ngatraktir, tapi beda jeung urang mah anu kalakah ditraktir ku kenalan di Instagram tapi bageur pisan jelemana. Awalna mah nanyaan resep kadaharan naon, tuluy resep warna naon, nepikeun ka ditanya ukuran sapatu. Geus kitu manehna teh jol ngajak ka tempat dahar anu saacanna urang can pernah kadinya, bari manehna teh mere kado. Mimitina mah reuwas diajak ka tempat dahar anu mahal, tuluy pas dibuka kadona ge leuwih reuwas deui. Pas disobekeun kertas kadona tuluy digunting, pek teh aya kotak nu lumayan rada gede. Pas dibuka kotak eta, reuwas geuningan eusina sapatu nu dipikahayang ku urang.
Pas keur meunang serangan panik, urang ngahubungi babaturan nu bisa mantuan urang, akhirna berhasil ngahubungi babaturan nu apal kumaha carana mengatasi serangan panik. Manehna mere urang sababaraha teknik pernapasan jeung teknik pemusatan perhatian, sarta manutan urang jang ngalihkeun pikiran urang ti pikiran nu negatif. Lila kalilaan, serangan panik urang mimiti eureun jeung urang mimiti ngarasa leuwih tenang. Sanajan urang masih ngarasa hariwang, urang ngarasa yen urang bisa mengatasi perasaan eta. Urang sadar yen serangan panik mangrupakeun hal nu pikasieuneun, tapi urang oge apal yen urang kudu paham kana gejala jeung neangan bantuan pas urang ngarasa kaancam atawa kasusahan pas ngendalikeunna.
Nalika kuring umur lima taun kuring ulin di taman caket bumi. Waktu harita kuring nempo aya ucing keur dahar deukeut tong sampah, ku rasa panasaran kuring nyampeurkeun jeung nyoba nyepeng. Tapi bari nyoba nyabak awakna, eta ucing teh ujug-ujug cakar jeung ngegel leungeun kuring. Getih ngocor tina panangan kuring, nyeri pisan nalika dicakar sareng digigit dina waktos anu sami, sareng kusabab kuring ngarasa nyeri kuring ceurik ngagoak. Bapa lumpat ka kuring sarta langsung mawa ka klinik pikeun dirawat. Ti saprak harita kuring sieun deukeut-deukeut jeung ucing. Upami ningali ti kajauhan mah kuring teu kunanaon, tapi upami anjeunna ngadeketan, kuring bakal lumpat ngajauhan.
Mun urang nyieun karya boh eta buku atawa jurnal tuluy aya nu ngaplagiasi, penting nu kudu urang lakukeun mimiti nyaeta ngakonfirmasi heula mun karya eta bener-bener diplagiasi. Jadi urang tinggal ngahubungi heula pihak terkait siga penulis atawa penerbitna nu geus ngaplagiasi karya urang. Tuluy penting oge urang ngahubungi lembaga nu bersangkutan mun plagiarisme ieu dilakukeunna ku lembaga atawa universitas, bisa dihubungi staf atawa perwakilan ti lembaga eta jang mikanyaho prosedur naon nu bener jang ngalaporkeun plagiarisme. Kahareupna urang oge kudu nyokot langkah nu bener jang nyegah plagiarisme nyaeta urang ulah poho jang melindungi karya urang ku ngapublikasikeunna di tempat anu aman.
Keur leutik urang sok parebut anyang-anyangan jeung lanceuk. Pernah hiji waktu mah keur di tengah imah, dina kaayaan peuting jeung lantai anu tiis, urang parebut mainan jimbot jeung lanceuk urang. Nepikeun ka indung urang datang, tuluy ngababetkeun jimbot eta kana keramik nepikeun ka jimbotna geus teu bisa dipake sabab paburencay kabeh parotong. Urang didinya ceurik sabab ku reuwas, tuluy urang nyokot samping jang paranti sholat ku urang diamparkeun dina keramik nu tadi. Googleran bari tetep ceurik, posisi suku ngarengkol nepikeun tuurna deukeut jeung dada. Urang dina jero hate mah ngambek tapi teu bisa ngalawan ka indung, kahayang urang mah indung jadi penengah lamun anak-anakna keur galelut teh.
Konci utama nyaéta usaha sareng strategi. Sarta tangtu nu peryogi tips kanggo SBMPTN. Seuseueurna réréncangan anu kagagalan di SBMPTN mah kusabab teu stratégi anu leres, da meureun salami SMA teu langkung nyiapkeun SBMPTN soal-soalna langkung hese tibatan Ujian Nasional. Kabeneran kuring janten Olimpiade, janten kuring biasa ngalakukeun masalah matematika anu rada sesah (sareng kuring resep ngalakukeunana). Ieu mangrupikeun kauntungan pikeun kuring, janten nalika kuring ngan ukur gaduh 2 minggu pikeun nyiapkeun diri, kuring tiasa gampang nyusul. Tungtungna, sagalana datang deui sorangan. Pikeun suksés, anjeun leres-leres kedah nyobian, bari ngadoakeun yén rejeki bakal datang ka anjeun. Sabab lamun sial, mangka anjeun moal bisa malahmah jang datang wae. Poho ku kerja keras mun anjeun sial anjeun bisa wae gering dina poé tés jeung teu bisa nyokot test jadi sagala usaha anjeun sia sia, janten kudu ingget ka kasehatan.
Anjeun kantos diperlakukeun sacara teu adil ngan kusabab anjeun henteu pikaresepeun sapertos réréncangan anjeun? Tangtos anjeun, pikeun anu nyarios lalaki ngan ukur ningali fisik atanapi penampilanna, sabalikna awéwé ogé sami.
Ulah rék sudut awéwé ukur ngajawab patarosan dumasar kana pangalaman pribadi. Waktu keur SMP, puber kuring rada beurat sabab muncul jerawat, baheula mah informasi ngeunaan skincare teu sae siga ayeuna, jadi pengobatan jerawat mah geus teu terkendali. Mindeng diperlakukan béda kusabab penampilan, kayaning teu diajak ngobrol, atawa malire obrolan kuring, ngagunakeun kecap jeung nada nu kuat. Ngan teu maké, jaman SMP harita. Pangajaran tina hal-hal kitu, ulah gampang kagoda ku kecap manis batur, tanpa nyaho sifatna, sabab nyatana urang mah mahluk anu nganilai rupa luar hiji jalma tanpa disadari.
Ita teh ahli mental atawa sok oge disebut psikolog. Salila kuliah anjeunna kteh kantos ngalaman hal anu teu ngagem tur pigeuleuhen. Ieu kajadian nalika anjeunna praktek di rumah sakit jiwa. Di rumah sakit jiwa ieu anjeunna teh ngalakukeun komunikasi sareng seueur pasien. Tapi aya hiji pasien anu bener-bener teu bisa nyarios. Tong cacarita, ngan ngalieuk ge, manehna teu daekeun. Nalika Ita ngadeukeutan pasien ieu aya kajadian anu teu disangka-sangka. Pasen ieu ngadadak nyiduh kana beungeut Ita. Ita nu reuwas, langsung ngagorowok tuluy lumpat ngajauhan pasen. Manehna ngarasa geuleuh jeung ambek ka si pasien. Pasien ukur bisa seuri bari nempo Ita ngagorowok.
Basa keur leutik urang resep ulin jeung babaturan. Urang kaasup jelema di kulawarga anu pas-pasan jadi lamun hayang nanaon teh kudu ceurik heula, tapi teu langsung dibere poe eta oge, biasana lamun geus sabulan kakara aya. Poe harita urang ulin kawas biasana jeung nu sejen, tapi nu sejen mah naraek kana sapedah, ari urang mah lulumpatan bari ngudag-ngudag maranehna nu naek kana sapedah. Meureunan ku sabab bapa urang karunyaeun ka urang, pas beurangna urang diajak ka bengkel sapedah jang meuli sapedah anu urut tapi masih keneh bisa dipake. Urang rada reuwas sakaligus bungah sabab kakara ayeuna urang dibere hadiah ku bapa sorangan.
Aya hiji barang nu wajib pisan dipiboga komo jang jelema nu pohoan, sabab alat ieu bisa ngalacak barang anu leungit. Salah sahiji TikToker pernah mere nyaho cara ngagunakeunna. Yolenta Joanna ngenalkeun hiji alat pelacak nu bisa ngabantuan ngameh teu kaleungitan barang. Bentukna teh leutik. Komo deui bisa nyimpen barang ieu di dompet atawa digantungkeun dina konci. Ngaranna teh Baseus Smart. Alat ieu mangrupakeun alat pelacak nu bisa ngalacak barang anu leungit cukup ku ngagunakeun Smartphone. Teu ngan eta hungkul, alat ieu oge bisa digunakeun dina radius 10 meter, jadi lamun kaleungitan barang bisa langsung diteangan. Alat ieu oge bakal ngaluarkeun sora nu bisa mantuan neangan barang nu leungit.
Tamat sakola SMA, abdi nuluykeun daftar ka perguruan tinggi negeri. Abdi nyobian daftar ka sababaraha universitas, salah sahijina nyaeta UIN Sunan Gunung Djati Bandung. Abdi nyandak jalur UMPTKIN, nu tesna teh di kampus UIN. Abdi milih kampus ieu sabab pun raka ge kuliah didieu, janten sahenteuna tos terang saalit mah lingkunganna jiga kumaha. Tah, hiji poe abdi tes UMPTKIN di kampusna. Alhamdulillah sagalana lancar, ngan abdi datangna rada telat hungkul. Hasil tesna kaluar sabulan kemudian. Alhamdulillah pas dibuka websitena teh abdi katampi di pilihan kahiji nyaeta program studi Manajemen Keuangan Syariah. Duh Gusti abdi meuni atoh pisan, sagala panasaran jeung nu ditunggu teh kajawab oge. Alhamdulillah, abdi teu bisa eureun ngucap syukur ka nu Maha Suci. Teu kakira senengna, teu bisa kagambar ku kata-kata.
Basa kuliah semester hiji abdi periyogi pisan hape anu tiasa dipake kanggo ngerjakeun tugas di hape. Lantaran seeur tugas anu nganggo hape. Abdi mutuskeun kanggo meser hape anyar padahal hape sateuacanna oge masih keneh sae, tiasa dipake. Abdi meser hape oppo di Ujung Berung. Hape baheula na dipasihan ka pun bapa anu oge nuju periyogi hape nayar lantaran hape na nuju ruksak. Abdi atoh pisan tiasa ngangge hape anyar lantaran hape lami abdi oge tiasa janten mangpaat kanggo nu sanes na. Ieu hape anu pang lami na dipake ku abdi, nepi keun tilu tahun, teu pernah diserpis jeung masih keneh sae.
Mun geus apal disalingkuhan mah pastina tara ngomong ngaliwatan chat media sosial, biasana mah langsung ngajak panggih jeung ngobrol. Ngameh permasalahanna clear euweuh nu disumput-sumputkeun. Mun bisa mah milih tempatna nu teu rame teuing, ngarah mun ambek oge moal kadenge ku batur. Tuluy siapkeun kecap-kecap nu rek diomongkeunana, ngameh teu nganyeuri hatekeun kabogoh, sanajan urang nyeuri hate lantaran manehanana salingkuh. Mun ambek urang pantang ngagebug atawa neunggeul kabogoh, keur mah manehna awewe. Mindengna mah dilampiaskeun kana barang. Sok ngagebrag meja, mun teu meja paling ngalungkeun konci motor kana taneuh. Geus kitu mah biasana hate teh adem deui, da meureun energi negatif mah geus kalampiaskeun kana barang.
Pedah aya hiji jalmi anu kasohor dina Instagram atawa disebut selebgram anu nembongkeun cara nganggo tiung anu sae, manehna oge nyarankeun hiji tiung anu sae nyaeta pashmina plisket anu tiasa dianggo paragi acara formal jeung acara naon wae. Ti ditu janten seeur jalmi anu nganggo tiung pashmina plisket eta. Komo pas lebaran, abdi ningal seeur pisan jalmi anu nganggo pashmina plisket. Pas abdi nuju solat Id oge hampir di sadaya shaf sholat aya awewe nu nganggo pashmina plisket. Abdi anu nganggo pashmina plisket oge janten rada era lantaran tiung nu abdi anggo teh siga pasaran pisan. Saanggeus eta, abdi teu daek deui meser pashmina plisket.
Bencana alam tiasa mere trauma ka saha wae teu iwal budak leutik. Komo budak leutik teh tiasa janten nu pang terdampakna tina kajadian bencana alam, budak janten sieun, stres, tur hanjelu. Pikeun ngubaran rasa kasieun sareng kahanjeluan di budak leutik teh tiasa ngalakukeun babaraha cara ieu. Tenangkeun budak, bencana alam tiasa nyieun panik kabeh jalma kaasup budak. Budak leuwih gampil ka serang panik kusabab teu ngartos nanaon. Jelaskeun tur jentrekun ka budak naon kaayaan nu saleresna janten budak teh ngartos. Sayogikeun waktos pikeun berinteraksi atanapi komunikasi sareng budak. Antepkeun budak nyarita naon nu dirasakeun ku manehna. Teras bere dukungan atanapi motivasi pikeun ngabangkitkeun sumanget budak.
Saur abdi, jalmi anu nginget-nginget dosana sareng tobat kana lampahna langkung saé tibatan da'wah anu mopohokeun dosana sareng henteu tobat. Sabab duanana jelema dosa. Di antara jalma-jalma anu ngalakukeun dosa anu paling hadé nyaéta jalma anu tobat, sanaos ageung dosana. Tobat mangrupikeun konci. Sanajan kitu, tobat téh lain perkara gampang. Tobat nyaéta kecap pagawéan anu ngabalikeun kabiasaan, ngabalikeun kabiasaan hirup, malah ngabalikeun persepsi jalma ngeunaan diri urang. Teu jarang, aya jalma anu katingali sinis malah nutup panto. Al-insanu mahal al-khatha' wa annisyan. Manusa salah tempat jeung poho. Euweuh nu infallible iwal ti sababaraha jalma pilihan anu narima wahyu-Na. Ku alatan éta, teu telat balik ka imah.
Tilu hal nu bisa dilakukeun jang nyegah terjadina kasus bullying. Nu kahiji nyaeta jalin pertemanan saloba mungkin supaya bisa nambah relasi jeung babaturan anu sehat, sabab biasana nu sok dibully teh nu katingali kuuleun atawa sok sosoranganan. Nu kadua nyaeta tunjukkeun prestasi, sabab teu kabeh jalma boga prestasi, jadi tunjukkeun ka batur supaya batur aya rasa segan atawa rasa ikir dua kali rek ngabully teh. Nu katilu nyaeta tingkatkeun percaya diri, ulah sieun ku batur komo mun dipikangewa ku sabab nu teu puguh mah. Keun we, nu penting urang geus perca diri, ke ge nu rek ngabully bakal mikir ulang.
Jalma biasana ngarasa isin lamun calana na ujug-ujug robek sabab hariwang kumaha bakal katingali ku batur. Calana soek bisa jadi tanda kabodoan atawa teu merhatikeun penampilan, sarta bisa nyieun jalma ngarasa kawas keur diawaskeun atawa dikritik ku batur. Eta oge tiasa mangaruhan kapercayaan diri hiji jalma sareng ngajantenkeun aranjeunna henteu ngarareunah sareng tetep dina kaayaan eta. Jalma ngarasa era lamun calana ujug-ujug robek sabab kaayaan ngerakeun jeung ngarasa katempo ku batur. Ieu bisa nyieun jalma ngarasa kacau jeung terpaku kana kaayaan, sarta mangaruhan kapercayaan diri maranehanana. Seuseueurna jalma gaduh harepan pikeun katingali sae sareng profesional dina kaayaan sapopo, sareng nyeepkeun sapasang calana tiasa ngajantenkeun aranjeunna henteu minuhan ekspektasi ieu.
Mulai tahun ayeuna mah, sagala rupa ujian teh dilaksanakeun na basis komputer. Jadi, nu tadina ujianna ngangge kertas, ayeuna mah dialihkeun kana komputer. Saruangan ujian diisi ku maksimal dua puluh siswa, disasuaikeun jeung jumlah komputer. Para siswa calikna saurang-saurang mayunan komputer. Diantara siswa biasana aya sekat semet meja, supaya teu bisa ningali komputer nu di sisi kenca katuhuna. Siswa teu meunang mawa buku atawa alat tulis salian ti balpoin. Balpoin ge gunana jang ngeusian tanda tangan hungkul. Di payuneun para siswa biasana aya dua urang pengawas jeung saurang teknisi komputer. Siswa na oge dicampur, teu sakelas hungkul. Janten saruangan teh aya dugi ka tilu kelasna.
Rerencangan dekeut abdi basa SD tos saminggon ieu cicing di rumah sakit lantaran manehna kedah diopname. Abdi pas mimiti ngadangu kabarna langsung datang ka rumah sakit sabari ngabantosan ngajagi lantaran kulawargina tos gentosan ngajagi ti sabulan kamari. Abdi mondok dua dinten di rumah sakit sabari ngadu'a supados anjeunna geura cageur deui. Ku lantaran abdi oge gaduh sababaraha urusan, abdi teu tiasa mondok lami, abdi bulak balik ka rumah sakit pikeun ningal kondisi anjeunna. Poe ieu abdi mutuskeun kanggo mondok deui lantaran kondisi na beuki parah, abdi maturan anjeunna nepi keun tengah wengi, nepi dokterna beja yen manehna tos teu aya, abdi sedih pisan tapi tos ikhlas anjeunna ninggalkeun urang sadayana.
Paling teu nyaman mun kudu ka toilet sakola. Lantaran mindengna toilet sakolaan mah jorok, mulai ti loba coretan di tembok jeung panto, oge cai nu dina bakna sok kiruh jeung warnana oge geus pudar alias coklat atawa hideung. Bauna oge menyengat, bau pesing jeung bau tinu cai bak geus siga bau sato anu maot. Tapi mun keur kahampangan hayang ngomong, hayang teu hayang kudu kadinya, sabari nutupan irung ngameh teu kaangseu. Geus beres mah buru-buru deui kaluar lantaran teu nyaman. Sakapeung mah mawa cai mineral ka toilet sakolaan teh, ngameh kajaga kaberesihanna dari pada make anu dina bak toilet mah.
Santai waé. Waktosna abdi wanoja anu kaleresan nuju nyalira di kios, kaleresan anu sanesna ditutup. Dua lalaki pikasieuneun, kurus, bau roko jeung alkohol, ménta kuring 200 rébu. Alesanana nyaéta pikeun kaamanan listrik supados tetep hurung. Kuring dipencet kana témbok kusabab seueur patarosan sareng kacurigaan. Kuring waspada jeung nempo leungeun maranéhna hariwang lamun maranéhna nyokot péso tina handapeun baju maranéhanana. Tungtungna kuring nyerah sareng masihan artos. Padahal beurang mah teu hayang leungit nyawa sabab lawan 2 lalaki. Sumawona, ngan bapa kuring anu pinter karate, kuring henteu pisan.
Isukna kuring googling kaayaan di wewengkon tempat kuring kungsi digawé anyar. Jeung tétéla loba penjahat narkoba (utamana methamphetamine) geus ditahan ti wewengkon ieu.
Jeung jreng2x... kuring nempo salah sahiji "preman" anu ngagorowok ka kuring di kios, jelas manehna teh mantan narapidana, kuring yakin manehna geus asup jeung kaluar penjara.
Kuring henteu terang naon anu bakal kajadian upami kuring gagabah. Maksudna henteu panik sareng tenang, aranjeunna ngan ukur peryogi tuangeun sareng obat-obatan, tangtosna.
Imah Rina teh ayana di gigireun kandang sapi nu dikelola ku pamarentah daerah. Tah, kandang sapina teh sok bau pisan taina. Jeung deuih sok loba laleur nu euntreup di sakitaran nana. Malahan mah laleur na teh nep ka imah Rina. Leleurna oge nu badag warna hejo, ukuranna teh jiga kamarang. Mun sakalina euntreup, pasti we langsung ngendog dina dahareun nu dieuntreupan nana. Mun euweuh dahareun ge angger we laleur na teh sok asup ka jero imah, nyaingan reungit. Mun beurang aya laleur, mun peuting aya reungit. Reungit na oge deuihan sok baradag jiga reungit leuweung. Sakali ngeuntreup teh sok nyoco mantak ateul.
Tengah poe ereng-erengan, Tuti masih nungguan bus di terminal Cicaheum. Geus dua jam nungguan busna acan aya datang wae. Geus jajan ganjel beuteung, tuluy Tuti hayang ka WC. Tuluy nanyakeun ka penaga warung di mana u aya WC. Dituduhkeun na teh ka nu di tukangeun terminal, di tempat ngetem elf. Tuti kaditu we sosoranganan da euweuh batur. Pas asup ka WC na teh bau pisan, nya kumuh deuih. WC na teh umum, teu dipisah lalaki jeung awewe. Daek teu daek Tuti nya asup we da geus teu kuat. Bari di jero na ge poek pisan jeung heurin pisan tempatna. Meuni barau sagala kaambeu. Tuti kesel pisan sabab asa ku jorok ningalina, nya mayar deuihan.
Alghiffari nyatakeun yén kedahna aya pengarahan téknis khusus ti jaksa atanapi panaséhat hukum ka saksi sateuacan sidang. Salami éta sanés pengarahan ngeunaan substansi jawaban, sacara hukum saksi kedah disayogikeun persiapan anu cekap pikeun ngajalanan pamariksaan anu tiasa salami sababaraha jam. Semendawai sareng Aqsa sapuk yén nalika Majelis Hakim henteu masihan peringatan ngeunaan patarosan ka saksi sanés hartosna patarosan éta leres, sabab Hakim tiasa lalai dina ngartos hak-hak saksi atanapi henteu sadar yén hak-hak saksi. saksi geus dilanggar. Ku alatan éta, unggal pihak anu nampilkeun saksi ogé tanggung jawab pikeun nangtayungan saksi maranéhanana ku cara ngirimkeun bantahan ka Majelis Hakim lamun aya patarosan anu dirasakeun snare atawa nempatkeun tekanan ka saksi maranéhanana.
Hirup sareng panyakit anu teu katingali atanapi panyakit anu teu katingali langkung rumit tibatan anu dibayangkeun ku jalma.  nu siga sinis, skeptisism, tuduhan bohong, disebut puguh, sarta overacting mangrupakeun respon biasa kuring narima iraha wae kuring ngawadul ngeunaan gering kuring, saukur kusabab "Kuring teu kasampak gering". Panyakit anu teu katingali sorangan mangrupikeun istilah umum anu dianggo pikeun ngarujuk kana kaayaan médis anu gejalana henteu tiasa ditingali langsung. Hiji jalma anu gering halimunan bisa ngarasa pisan uncomfortable, tapi fisik teu aya Abnormalitas katempo. Dina hal ieu, sahenteuna kuring ngagaduhan 5 kelompok panyakit anu digolongkeun kana panyakit anu teu katingali:

Autoimun: Sindrom Sjogren, Sindrom Antifosfolipid, Vaskulitis, sareng Kasakit Cerebral Diemielination.
Aritmia Jantung: Blok Jantung Lengkep (pacemaker dipasang)
Panyakit Mental:  Depresi Mayor.
Gangguan Neurologis: Pikun Vaskular, Kabut Otak.
Nyeri kronis: Nyeri sirah kronis, Sindrom kacapean kronis, Fibromyalgia.
Cara daftar ka paguron luhur sabenerna mah loba jalurna, aya SNMPTN, SBMPTN, oge jalur mandiri. Lamun urang mah ngaliwatan jalur SNMPTN. Jalur ieu euweuh tes tapi murni tina nilai rapot ti semester mimiti nepika semester akhir salila sakola SMA. Cara bisa lulus ngaliwatan jalur SNMPTN teh nyaeta kahiji nilai rapot kudu konsisten jeung kudu naek tuluy ti tiap semester, paling minimal nilaina sarua jeung samester saacanna. Kadua bebeja ka guru lamun nilaina turun ti semester saacanna, ditulisna tong langsung ku pulpen dina rapotna, tapi ku patlot. Nu katilu pas semester akhir tingali nilai pelajaran naon anu turun, geus kitu tinggal nepungan guru-guru mata pelajaranna jeung menta di remedial ngarah nilaina bisa naek ti semester saacanna.
Heran pisan ka jalmi anu miceun runtah di walungan, padahal walungan teh lain wadah runtah, lain tempat kanggo miceun runtah, tapi angger we sok loba jalmi anu miceun runtah dina walungan, komo lamun cai walungan keur gede, loba jalmi anu ngamangpaatkeun kanggo miceun runtah, padahal eta kalahkah mindahkeun runtah ka tempat anu sanes. Geus mah walungan teh warna caina geus hideung, ditambih loba runtah anu numpuk, komo lamun nuju halodo, biasana runtah-runtah bakal numpuk di hiji sisi walungan, kadang oge ngahalangan cai janten nyebabkeun caah. Padahal lamun caah oge anu dirugikeun na mah maranehna oge. Sagala anu urang pelak bakal urang panen sorangan.
Cara meunang giveaway sabenerna mah babari tapi kudu aya faktor keberuntungan oge sabab jadi ajang kompetisi jeung nu sejenna. Tapi aya cara ngameh peluangna meningkat. Nu kahiji, teangan giveaway nu rame dikunjungi. Bisa neangan akun atawa situs nu can loba batur apal ngameh peluang meunangna oge gede, tapi biasana nu kieu teh hadiahna leutik. Nu kadua, ulah poho kana aturanna. Sabab lamun meunang hadiah tuluy aya aturan nu diliwat, hadiahna oge bakal digugurkeun. Nu katilu, hindari cara licik. Teu ngan saukur ngarugikeun batur nu kuduna boga hak, tapi jadi jebakan jang diri sorangan. Misalna pas miluan giveaway ku cara licik, bisa wae ku pihak penyelenggara bakal dihapus sacara permanen ti daftar peserta, tuluy di blokir, jeung hal nu sejenna.
Budak SMP di salah sahiji sakola di Bandung ditewak ku pulisi saprak pidio manehna keur nyiksa rerencangan sakelasna viral dina sosial media. Dina pidio anu viral eta katingal yen palaku teh neunggeulan korban make sapu padahal korbanna teu nganggo helem, teu kabayang kumaha nyeri sirah jeung nyeri hatena para sepuh ti korban eta ningal murangkalihna disiksa ku rerencanganna sorangan. Babaturan na oge salah lantaran cicing wae, guruna oge salah lantaran nyepelekeun masalah anu seirus ieu. Untungna eta palaku langsung dibawa ka kantor pulisi kanggo dipariksa. Korban oge tos aya rencana pindah sakola lantaran sakola na teu ngalindungan muridna anu aya dina kaayaan anu bahaya.
Hiji poe abdi nuju maturan ad abdi les ngojay. Abdi ngantosan di sisi kolam sabari diuk di korsi tuluy nyobian mesen emih dina kap. Teu lila aya budak leutik anu ulin di kolam tapi manehna teu aya nu maturan jeung teu aya nu ngajagaan, ai sugan teh mamahna bakal geura datang, tapi diantosan lami asa teu aya nu nyamperkeun budak eta. Abdi lansung ningalikeun budak eta bisi kunanaon. Epekteh bener, teu lila budak eta langsun kalelep, abdi langsung buru-buru ngageroan patugas anu biasa aya nyalametkeun jalmi anu kalelep. Patugas eta langsung ngabejaan sepuhna lantaran teu ngajagaan budakna sorangan, kalahkah ngantepkeun murangkalihna ulin di kolam sorangan.
Cara pas papanggih jeung baturan heubeul nu bakal kasono hal iyeu écés bakal ngajadikeun anjeunna ngarasa hargana tur muka nepi ka anjeun leuwih.
1. Témbongkeun pikagumbiraeun ngaliwatan basa awak
Upami anjeunna mangrupikeun jalma anu penting sareng bermakna dina kahirupan anjeun, anjeun pasti bakal ngarasa bungah pendak sareng anjeunna. Janten, pikeun ngajantenkeun pikagumbiraeun ieu langkung jelas, anjeun tiasa nunjukkeun kana basa awak anjeun. Contona méré nangkeup haneut di awal pasamoan, condong kana nalika anjeunna keur ngobrol, ngajaga ponsel nu jauh, sarta fokus kana hirup momen. Ieu bisa disada , tapi greatly mangaruhan assessment na anjeun. Ku nyaho yén anjeun senang jeung bungah, manéhna bakal ngarasa leuwih nyaman salila interaksi. 2. Buka deui kenangan heubeul
Bagian anu paling pikaresepeun nalika pendak sareng réréncangan lami nyaéta kilas balik kenangan anu kapungkur sareng aranjeunna. Ku alatan éta, nyaritakeun deui moments paling memorable jeung manéhna. Ngabuka kenangan anu lami tiasa narik anjeun deui ka masa lalu sareng ngaraos antusias deui nalika momen-momen bahagia éta kajantenan. Atmosfir bakal beuki haneut jeung ieu bisa muka jalan pikeun ngabahas kahirupan maranéhanana di mangsa kiwari.
Ayeuna teh bulan katilu kahamilan Noni. Rasa seueulna makin parah. Ti saprak bulan kadua oge Noni sering psan ngarasakeun seueul nu kaliwat pisan dina beuteungna nepi ka alim dahar nanaon. Mun ngambeu nu bau atawa nu seungit oge sok langsung ongkek sabab laleneng karasa na teh. Awakna asa leuleus wae, hoream ingkah tina kasur, hayang na teh sare we sapopoe. Kadang mah karasa lieur dina mastakana mun ningali batur nu keur emam teh sabab ngambeu pasakan. Komo mimitina mah ningali suami na teh jiga nu geuleuheun pisan. Bulan katilu kahamilan kieu-kieu teuing pikir Noni teh. Mudah-mudahan we bulan kahareup na mah bisa leuwih baik supaya bisa baranggawe aktivitas saperti biasana.
geus ilahar yén ampir kabéh barang bakal dihasilkeun leuwih ti hiji. Janten, wajar upami di tempat anu teu disangka-sangka, urang pendak sareng anu nganggo baju anu pola anu sami. Janten, ulah gancang teuing nyimpulkeun yén anu urang pake nyaéta pasar. Di tempat anu béda, pasti aya anu ogé ngagaduhan hal anu sami sareng urang. Kacuali, barang ieu dipikanyaho jarang sareng parantos diumumkeun ku panyipta yén ngan ukur hiji anu bakal dilakukeun di dunya. Sanaos aya, pasti hargana bakal mahal pisan. Janten, tong hariwang. Saprak mimiti Anjeun meuli hiji item, tetep dina pikiran unggal hiji, urang teu hijina leuwih anu boga item ieu. Hehehe. Lain hal anu bisa oge, baju anu urang pake teh alias adat anu dipesen, mangka motif jeung desainna oge dijieun ku urang sorangan.
Salah sahiji épék cerai, Ngajadikeun urang leuwih condong kana salah sahiji kolotna urang milih hirup kalawan. Sajujurna, kuring leuwih nyaah ka bapa batan ka indung kuring, naha sabab kuring ti leuleutik cicing jeung bapa, malahan kuring oge mikanyaah indung kuring. Tapi, masih leuwih sedih ka papa. Entahlah, ngan beda, hanjakal meureun kuring geus biasa teu cicing jeung indung kuring. Aub dina konflik atawa masalah anu ngabalukarkeun cerai kadua kolotna. Ayeuna mah rumaos alit mah tos sepuh disanghareupan ku “indung anu salah” atawa “bapa anu salah.” Ti leuleutik kuring bingung ngadengekeun caritaan dua kolot. Sareng saatos dewasa oh sapertos kieu, ternyata masalahna enya kusabab henteu pas sareng henteu sabar. Jujur, papa sareng mama henteu kajebak dina hubungan anu toksik pisan. Papah jeung Mamah papisah, lain karana jalma katilu, tapi ku sabab sarua bandel, teu aya nu hayang nyerah, kitu maksudna. Moal keuheul anak nu jadi korban, ngan coba sabar, sabar yen da kasedihan pastina engke bala ereunan.
Pernah keur di asrama sabab padet miluan organisasi nepika geringna. Balik ka asrama teh geus ngarasa teu ngeunah awak, langsung andiprek dina kasur. Tapi maksakeun jang berobat sabab euweuh titaheun jang meuli obat, babaturan nu sakamar keur balik ka kampungna. Urang leumpang turun tangga bari nyekelan tembok da karasa lieurna sieun labuh pingsan. Untungna teh aya ojek online jadi urang teu kudu leumpang jauh ka klinik. Pas urang naek motor ge hese, kudu lalaunan. Diheulakeun heula suku anu katuhu. Nepi ka klinik urang langsung dipariksa, beres dipariksa urang diuk heula dina korsi tunggu, henteu waka mesen ojek online deui sabab masih lieur huluna. Aya kana 10 menitan geus teu rada lieur kakara mesen. Sabab lamun dipaksakeun sieunna pingsan dina motor.
Dina waktos éta, indung kuring nyarioskeun pangalaman pikasieuneun anu anjeunna alami. Jam 2 isuk-isuk mamah keur nyeuseuh baju di dapur, ameh engke isuk teh tinggal ngejemur eta baju. Jol kadéngé sora jalma ngulek sambel ti imah gigireun. Kajadian ieu teh sababaraha kali lumangsung, mamah ogé teu kungsi nganggap aneh. Tapi karek ayeuna mamah ngobrol langsung ka tatangga, "Meni rajin isuk-isuk tos nyambel, Bu."  ceuk Mamah. Teu kungsi lila tatangga ngajawab, "Ih, abdi mah teu nuju nyambel, karek hudang ieu teh."  cenah. Mamah ngadadak jempé, reuwas jeung bingung. Janten saha anu sok ngulek sambel jam 2 subuh?  Ngan sababaraha poé sanggeus éta, tatangga kuring ngabejaan mamah kuring yén manéhna nempo kalangkang hideung nalika anjeunna hudang jam 2 waktu éta.
Kulawarga urang téh kulawarga anu kirang mampu. Bapa kuring buruh bangunan sareng indung kuring ibu rumah tangga biasa. Gaji anu digajih ku bapa teh sabenerna mah teu cukup keur kaperluan sapopoe oge, jadi bapa jeung indung kuring loba hutang kaditu kadieu. Waktu harita indung kuring nitah meuli cengek di warung, tapi can aya duitna, ceuk indung kuring ngahutang heula ceunah. Sabenerna mah éra pisan kuring teh, masalahna mah di warung eta teh geus loba kali ngutang, éra lamun kudu boga hutang deui. Kusabab kaayaan kuring siga kieu, kuring jangji ka indung kuring pikeun diajar anu rajin sareng janten jalma anu suksés engke ka hareupna. Kuring hoyong ngalunasan hutang bapa sareng ibu, sareng ngabahagiakeun aranjeunna engke bagja.
Carita dimimitian ku pengumuman kalulusan SMA. Sanggeus meunang béwara wisuda, kuring jeung réréncangan sarombongan mutuskeun pikeun ngarayakeun ku jalan-jalan naék motor bari jeung teu apal tujuan anu jelas. Sanggeus sababaraha kiloan nyupiran motor, kuring ngaliwat hiji sasak anu dihandapna aya walungan, dimana loba barudak anu keur ngarojay. teu mikir panjang, kuring langsung luncat tina sasak. Aliran cai tenang, kuring nyoba teuleum teras nahan suku kuring dina dasar walungan tapi henteu kajantenan, "aduh, dasarna jero," saur kuring meureun 3-4 meter. Ujug-ujug suku kénca teu bisa digerakkeun! Mulai ti betis nepi ka jempol suku karasa kaku atawa heuras. Kusabab pikiran pegat jeung campur panik antara kudu nahan kanyeri atawa tarik heula, awak kuring geus teu bisa dikompromi deui nyieun "gerakan" sangkan awak bisa ngambang, tuluy ujug-ujug "beuki", kuring tilelep. Hanjakal, kaayaan cai walungan jelas teu jelas kawas kolam renang, jadi jalma di sabudeureun kuring teu bisa nyaho pasti naon anu lumangsung ka kuring anu lumangsung sarta tilelep
Phobia mangrupa rarasaan kaleuleuwihan sieun yén hiji jalma karasaeun ngeunaan kaayaan atawa objék nu tangtu. Sieun kaleuleuwihan ieu sering nyababkeun depresi parah, kahariwang, sareng panik. Kalolobaan jalma kalawan phobias terang yén sieun maranéhanana teu munasabah, tapi teu bisa ngadalikeun eta tur leuwih resep ulah objék takwa atawa situasi. Kaayaan ieu ngabédakeun fobia sareng kasieun biasa. Pikeun ngadiagnosa fobia, dokter bakal ngalaksanakeun wawancara médis ngeunaan gejala anu dirasakeun ku penderita. Gejala ieu engké bakal disaluyukeun ku dokter, naha atanapi henteu ngabalukarkeun phobia a. Sajaba ti éta, pikeun nyieun diagnosis, dokter ogé bakal nanya ngeunaan sajarah kasakit nu ngalaman penderita (kaasup kasakit jiwa), kahirupan sosial sabar, sarta sajarah pamakéan narkoba.
Pangalaman traumatis anu kantos kajantenan waktos abdi bade ngaos Al Qur'an di salah sahiji imah ustadz. Waktu harita kuring maké rok panjang sabab wajib pikeun awéwé maké rok atawa gamis nalika maca Al Qur'an. Kajadian ieu dimimitian nalika kuring balik ti ngaji sareng tetela kuring ningali hayam bikang ngudag kuring sareng ujug-ujug macok suku kuring dugi ka getihan. Kuring ngan ceurik kanyenyerian, sedengkeun tatangga-tatangga kuring anu ningali waktu harita ngan seuseurian. Isukna kuring indit maca Qur'an jeung nempo deui hayam jago badag pisan. Pikiran kuring mun ngaliwatan hayam deui bakal dipacok deui kawas kamari, saprak harita kuring masih trauma lamun aya hayam di sabudeureun kuring.
Ngaminimalkeun résiko kontaminasi silang sareng panyebaran baktéri ku cara mastikeun kabersihan sareng kasalametan pangan anu leres mangrupikeun unsur penting dina mastikeun karaharjaan staf sareng konsumén.
1. Dapur mangrupakeun wewengkon dimana aya pamakéan cai tinggi, sarta kalawan tingkat luhur akumulasi kokotor jeung gajih, lantai di dapur bisa jadi leueur jeung slimy kana waktu. Upami ieu kajantenan, maka anjeun nempatkeun staf dapur anjeun dina kaayaan anu résiko luhur pikeun kacilakaan sapertos slips sareng ragrag. Ngajaga kaamanan staf.
2. Anjeun tiasa nempatkeun Mats nu heunteu licin dina sababaraha titik strategis di dapur
3. Ngalatih staf dina prosedur ngumbah leungeun ditangtoskeun, sarta nyadiakeun kawijakan pikeun pamakéan sarung pikeun ngaleutikan sumebarna kuman tina leungeun kana dahareun keur diolah.
4. Mastikeun yén sakabéh staf anu nanganan ngolah kadaharan di dapur minuhan standar kabersihan aya. Patogén sapertos norovirus gampang nyebarkeun sareng gaduh dosis inféktif anu rendah - hartosna sakedik pisan organisme anu diperyogikeun pikeun nyababkeun panyakit.
Ayeuna mangrpakeun kahiji kalina abdi numpak kareta anu jadwal peuting-peuting nyalira. Abdi teu nyangka pisan yen kareta peuting bakal sepi pisan. Di gerbong anu abdi tumpakan oge ngan aya tilu panumpang, jaba diukna oge papisah, teu aya nu ngahiji. Kareta model ieu memang anyar keneh matak teu acan seeur jalmi anu nganggo. Abdi oge milih kelas kareta anu paling awis matak teu seeur panumpang di kareta abdi. Abdi numpak kareta di tabuh dua subuh lantaran tabuh salapan kedah tos dugi di Jakarta ti Bandung. Abdi ngarasa sieun pisan salila cicing di kareta lantaran suasanana teh siga teu aya sasaha pisan.
Salian ti soang, abdi oge sieun ka hayam jago. Padahal ka hayam anu sanesna mah abdi teu sieun. Tapi ku lantaran hiji kajadian, abdi janten sieun ka hayam jago. Aya hiji tatanggi kuring anu gaduh hayam jago, ukuranna teh badag pisan. Hayam jago eta gaduh loba ciak anu lalucu. Basa abdi nuju ulin ka imahna abdi ningal ciak tuluy ngudag ciak, teu lila abdi diudag ku hayam jago, mereun disangkana urang bakal nyokot anakna, jadi manehna nyerang kuring. Abdi langsung lumpat asup ka imah rerencangan kuring lantaran sieun diudag ku hayam jago. Pas dek balik, abdi menta dipangenteurkeun ku rerencangan lantaran sieun.
Saluhur-luhurna iman manusa nyaeta sabaraha jauhna rasa khauf jeung kaikhlasan dina ibadah. Imam Ibnu Taimiyah ngadawuh, "Naon bae anu ngahalangan maranéh tina maksiat, maka éta téh khauf anu ku kami dipilari. Islam henteu pernah nungtut leuwih ti éta. Kitu deui babaturan, maranéhna jadi jalma-jalma anu istiméwa kalayan takwa ka Gusti Nu Maha Hirup tur Maha Kawasa". Khauf tumuwuh dibarengan ku tumuwuhna rasa cinta ka Alloh SWT. Nalika hiji jalma mikacinta ka Alloh, anjeunna bakal sieun ngalakukeun amal anu bendu ka Anjeunna. Anjeunna oge sieun dijauhan ku Anjeunna salaku kakasih anu sieun ditinggalkeun ku jalmi anu dipikanyaahna. Khauf ogé bakal termotivasi pikeun terus ngalakukeun amal jeung terus ningkatkeun amal na. Kalawan eta anjeunna bakal terus ngadeukeutan ka Allah.
Keur kaum hawa atawa awewe biasana emang sok ambek ambekan tanpa sebab, hal ieu biasana kajadian kusabab hormon anu teu stabil biasana eta teh ciri urang erek haid atawa keur haid. Hormon ngajieun urang awewe teu bisa di tebak, jadi babari sensitif babari ceurik, babari ambek ambekan kusaba hal anu teu jelas. Dina waktu haid, naha anjeun pernah ngarasa mood turun-tumurun, kayaning ambek, sedih lajeng ngadadak senang tanpa alesan? Parobahan anu ngadadak sareng drastis dina wanda saolah-olah kajantenan tanpa alesan nyaeta kaributan emosional anu mangrupikeun gejala normal tina sindrom premenstrual atanapi PMS. Eta kabeh teh kajadian kusabab hormon estrogen dina awak maenkeun peran penting dina kaayaan ieu anu bakal ngahontal tingkat pangluhurna.
Kahirupan di dunya mah ngan samentara, nu kekal abadi mah di akherat nu dijembatani ku kamatian. Dina ngahadapi kamatian teh teu kudu sieun, kedah disongsong kalayan bekel nu loba. Hal-hal nu bakal dibekel dina alam kubur teh aya tilu, nu kahiji nyaeta sodaqoh jariyah. Sodaqoh jariyah teh penting pisan jang bekel urang di akherat, sabab berkenaan jeung kaikhlasan jeung silih bantu sasama. Nu kadua nyaeta elmu nu mangpaat. Jadi, mun gaduh elmu teh kedah dimangpaatkeun supaya bisa oge mangpaat jeung urang. Mun elmu teu dimangpaatkeun mah bakal leungit, moal napak saeuti-eutik acan. Nu katilu nyaeta anak nu sholeh. Hal ieu bisa ngadukung atawa nabung doa ka kolot supaya dicaangkeun alam kuburna. Ana sholeh teh cenderung ngarti jeung ngadoakeun tanpa dipenta.
Mitos kolot baheula ngeunaan budak leutik mah sok kentel pisan. Salah sahiji nu terkenal teh nyaeta mitos kudu mawa taneuh buruan imah mun rek kamana-mana teh. Jadi, mun rek inditan teh kudu mawa taneuh buruan imah, mun geus nepi ka tempat tujuan teh awurkeun eta taneuh ka buruanna. Tujuanna supaya buda teh bisa betah jeung bisa ngabaur di lingkungan nu anyar. Malahan mah mun teu aya taneuh kedah digentos ku cai. Jadi, cai teh dibaurkeun ka sumur nu aya di tempat tinggal anyar. Mun henteu kitu, diyakini si budak teh bakal hese adaptasi jeung deuih bakal kagegeringan sabab teu biasa ku lingkungan anyarna.
Hiji acara televisi nu ngayakeun prank teh biasana mangrupa titah cicing di imah kosong tuluy diprank make rupa-rupa gangguan. Biasana korban prank bakal dititah cicing di imah kosong salila sapeupeuting. Tantanganna nyaeta kudu kuat ngalawa sagala gangguan nu aya. Gangguan mimiti nu diberekeun nyaeta sora orok ceurik. Mun bisa keneh tahan, lanjutkeun prank kadua nyaeta nampakkeun bantal guling nu dijieun jiga bentuk pocong. Mun tahan keneh brarti lanjutkeun ka gangguan nu katilu nyaeta ngalayangkeun kaen bodas dinu poek. Tah mun taha keneh nepi ka beres teh karek meunang apresiasi, biasana mah sok dibere uang atawa meunang hadiah sejenna jiga gratis liburan jeung sajabana.
Di sakolaan urang aya kelas nu ngabedakeun salian kelas IPA jeung IPS, nyaeta kelas unggulan jeung kelas biasa. Kelas unggulan mah biasana diheulakeun nanaon wae ge, atawa mun meunang prestasi diumumkeun dihareupeun loba jelema. Ari pas urang juara karate, boboraah diumumkeun, apaleun oge henteu kepala sakolana. Sabab harita urang ambek ngadatangan ruangan kepala sakola, naha pedah urang kelas biasa jadi dianaktirikeun? Padahal urang oge sarua mayar, ngan pedah mayarna teu saloba kelas unggulan. Nu akhirna mah pas Senen hareupna kakara diumumkeun, ku alesanna teu apal. Lain urang gila hormat atawa hayang dipikawanoh berprestasi ku batur, tapi di sakola mah atuh kudu adil, komo ieu salaku kepala sakola. Naha masih keneh mandang duit?
naha jalma jadi rasis? Saur kuring, ieu didorong ku sifat sosial hiji individu anu teras dikuatkeun ku kelompok/lingkungan. Manusa leuwih resep nyieun grup dumasar kana kamiripan ras jeung nyoba misahkeun diri tina grup nu ras béda. bédana ras ieu dianggap dasar pikeun nangtukeun "saha di grup kuring" jeung "anu henteu". ieu lajeng ngabentuk lingkungan sosial antara grup béda. nu grup ieu bakal boga kontribusi badag pikeun ngembangkeun sosial individu di dinya. Ieu gesekan antara grup bisa ngaburukeun masalah ras antara grup jeung individu dina solusi nu ditawarkeun? nyadiakeun pamahaman jeung muka up duanana individual / grup ti individu / grup lianna sangkan unggal bisa ngaronjatkeun perspéktif maranéhanana dina béda ras. sabab dasarna, euweuh hiji jalma lahir langsung rasis!
Darah mangrupikeun hiji hal anu penting pisan pikeun awak manusa. kumaha oge, teu saeutik jalma anu teu bisa ningali getih nalika aya anu tatu atawa tatu. Sacara umum, hiji jalma bakal ngarasa leuleus, lieur, komo saré lamun ningali cairan ieu. kaayaan ieu tétéla boga katerangan ilmiah sacara ilmiah. Sacara ilmiah, kaayaan henteu mampuh ningali getih, ngambeu nu amis ti darah. Dina kaayaan ieu, jalma bakal ngalaman keteg jajantung anu henteu teratur nalika ningali getih. Hal ieu nyababkeun urat suku ngalegaan sareng ngajantenkeun getih tina sirah nuju ka handap awak ngabalukarkeun rasa kalemahan sareng pusing. Tungtungna, tekanan darah ogé bakal turun. Upami tekanan darah turun gancang teuing atanapi ageung teuing, teu jarang kaayaan ieu nyababkeun jalma bingung.
Abdi mah sok rada sieun lamun numpak kandaraaan pas nuju hujan, komo lamun jalanna caah anu nutupan jalan janten urang teu apal lamun ngaliwatan polisi tidur jeung jalan anu barolong. Ditambih deui lamun urang ngaliwatan jalan anu loba ledok, biasana bakalan leeur sareng janten loba kacilakaan. Basa abdi nuju ngaliwatan jalan anu ledok, abdi milih jalan gigir anu aya jukutna supados teu pati leeur, sanajan kedah ngantosan kandaraan anu sanesna rada lami tapi teu nanaon tibatan jalan di tengah anu leeur. Teu lila aya hiji motor anu ngebut pisan di jalan tengah tuluy pedah ban na leeur manehna labuh di tengah jaba ka keeum ku cai ledok.
Abdi sareng rerencangan kampus nuju aya kagiatan nyaeta kedah ngadatangan imah-imah anu aya di desa lantaran desa ieu kaapus desa anu kaberesihanna kirang pisan, utamana di kamar caina, padahal kamar cai anu kotor teh janten sumber panyakit. Abdi ditugaskeun ngadatangan sababaraha imah anu tos dipasihan apal ku lurah di dinya. Abdi kabagean kanggo ningal kamar cai supados tiasa dibenerkeun jeung tiasa dianggo ku kulawargi di imah eta. Pas abdi ningal kamar cai na, abdi teu kiat pisan lantaran aya tai di mamana anu tos garing jeung bau hangseur pisan lantaran teu aya lobang wc kanggo miceun kokotor jeung loba pisan laleur hejo.
Kuring geus ngalaman fobia cakcak. Baheula mah sieun pisan ku cakcak. Waktu keur SD, kuring teu kungsi wani lebet ka kelas, sabab kabeh babaturan sakelas ngajejeleh siga nu keur nyekelan cakcak jeung arek ngalungkeun ka kuring. Kuring henteu terang iraha kuring mimiti sieun ku cakcak. Abdi henteu kantos émut nalika trauma ku cakcak. Anu kuring émut, indung kuring ogé ngagaduhan fobia ka cakcak sareng trauma nalika anjeunna alit. Salian ti kuring, 2 sadulur kuring oge fobia kana cakcak. Indung jeung urang tiluan kacida sieun lamun aya cakcak dina tembok deukeut urang, atawa luhureun urang. Sareng sapertos kuring, dua lanceuk kuring ogé henteu émut ngalaman trauma anu aya hubunganana sareng cakcak. Paling dipikaresep urang fobia sabab 'diajar' ku indungna ngahaja (teu sadar) ngan ayeuna kuring parantos pulih tina phobia ieu
Hal anu kedah dilakukeun lamun urang tinggaleun pesawat nyaeta anu kahiji urang teu kedah panik. Urang tiasa tataros ka petugas anu aya di bandara, biasana sok aya petugas ti unggal maskapai anu cicing di area bandara. Urang oge tiasa tataros ka satpam, biasana satpam di bandara sok apal naon wae masalah anu sok dikeluhkeun ku panumpang. Lamun nyatana urang bener-bener tinggaleun pesawat, urang tong maksakeun numpak pesawat, urang kedah narima, komo lamun eta teh disebabkeun ku urang sorangan. Sateuacan numpak pesawat saena mah urang teh milarian inpormasi anu seeur ngeunaan masalah anu sering dialaman ku jalmi anu karek naek pesawat supados teu kajadian di urang.
Aya sababaraha cara pikeun ngatasi kasieun kasepian kusabab nyalira. Kahiji, nyaéta semedi nyalira di tempat anu nyaman. Jalma anu sieun kasepian, pasti bakal nyingkahan kagiatan anu kedah dilakukeun nyalira. Sanajan kitu, coba ulah ngahindari eta tur coba ngajalankeunna. Anjeun tiasa nyandak kelas semedi online atanapi ngadangukeun audio semedi khusus anu ngabantosan nenangkeun haté sareng pikiran nalika anjeun nyalira. Meditasi sapertos kieu tiasa ngabantosan anjeun ngatasi kahariwang sareng kasieun nalika anjeun nyalira. Kadua, milari kasenangan anu sederhana. Pikeun ngalawan kasieun kusabab nyalira, coba buat mohokeun kagiatan anjeun nu sibuk sareng cobian fokus kana hal anu sederhana sareng pikaresepeun pikeun anjeun, sapertos ngawarnaan atanapi masak. Kagiatan saderhana ieu tiasa ngaktipkeun kasenangan anu anjeun parantos hilap sateuacanna.
Sabenerna kesang pacampur jeung baktéri anu ngabalukarkeun bau awak. Sajaba ti éta, aya faktor séjén anu bisa ngabalukarkeun bau awak, kayaning ayana kasakit tangtu, racun, obesitas, diet teu saimbang, komo deterjen.
Aya sababaraha cara pikeun ngaleungitkeun bau awak, salah sahijina nyaéta ku mandi nganggo sabun antibakteri. Mandi sacara teratur sahenteuna 2 kali sapoé, khususna saatos ngalaksanakeun kagiatan fisik anu ngahasilkeun kesang. Ogé pastikeun pikeun ngabersihan kelek, beuheung jeung palangkangan wewengkon nu rawan sweating kaleuleuwihan. Oh enya, leuwih sae ulah ngajaga bulu kelek sabab bisa ngabalukarkeun wewengkon kelek jadi beuki beueus.
Oh enya, mun awewe make jilbab, bisa jadi hade mun merhatikeun baju nu dipakena.
Trauma pas keur budak keneh bisa disebabkeun ku rupa-rupa faktor. Di antarana bencana alam nu ditinggali pas masih keur leutik keneh, kekerasan nu ditinggali jeung pernah dialaman, kekerasan seksual, jeung kaleungitan jelema nu dipikanyaah. Teu ngan eta hungkul,  di hare-harekeun sacara fisik jeung emosional, ngarawat hiji jelema ku panyakit kronis, ngantunkeun sacara ngadadak di kulawarga, ninggali kekerasan dina kulawarga atawa lingkungan sabudureun, pisah pepegatan kolot, jeung kajadian nu sejenna nu bisa ngarasa sieun jeung kawalahan nu matak bisa nyebabkeun trauma keur budak keneh. Trauma keur budak keneh bisa mere pangaweruh kana hubungan nu dijalin ku anak ka saha wae ge.
Mangsa MOPD/MOS SMP abdi taun 2007 sesah. Salain kaserang panyakit jiwa alatan dibully ku sababaraha urang sakelas (kusabab dianggap kutukan, cengeng, jrrd), tetela kuring oge cicingeun diserang ku panyakit. Rasa munggaran nyaéta sarapan dina dinten kadua MOPD. Kuring ngadadak jadi sénsitip kana pangan nu ngandung minyak atawa goreng. Abdi sok seueul sareng hoyong utah nalika mimiti tuang endog goreng kanggo sarapan waktos éta. Ieu dituluykeun nepi ka ahir periode MOPD, dimana acara nyaeta sapeuting nginep di sakola. Saptu soré, sanggeus MOPD réngsé, panyimpangan séjén mimiti muncul. nyaeta 1. Salian ti seueul, 2.tétéla burih sabudeureun burih bareuh. 3.cikiih kuring ogé robah warna jadi konéng caang. Geus bae geuwat peuting kuring dibawa ka dokter. Dokter umum anu mariksa éta nyarios yén kuring ngagaduhan gejala hépatitis sareng dititah ngontrolna saatos tilu dinten upami henteu ningkat. Dokter resep sababaraha tablet.
Isuk-isuk mun mangkat kuliah pasti sok macet wae, komo urang mun sakapeung keur dugdag. Mangkat ti imah teh sok nyubuh da mun kalewat 5 menit teh geus weh pasti jalanan macet. Urang sok ambek mah mun ngaliwatan jalan kahatek Cijerah, aduh teu beak pikir eta keur mah jalanan leutik tuluy si tukang dagang sok daragang dina trotoar, atuh nu laleumpang teh kapaksa leumpang di sisi jalan jadina pajuliwet antara nu leumpang jeung nu mengendarai motor. Komo deui mun aya angkot nu sangeunahna ngetem di sisi jalan, cing atuh enya oge neangan rezeki tapi ulah nepikeun hak batur dicokot eta pan sarua jeung dzolim ngaranna teh.
Nengetan metodeu anu bener pikeun nyimpen bahan pangan
Ngagunakeun bahan nu teu seger bisa nyieun dahareun anjeun gancang basi.
1. Lamun nyimpen dahareun dina kulkas dina jumlah badag, Anjeun kudu nyadiakeun rongga dina saban gigir. Ieu pikeun ngidinan sakabéh kadaharan pikeun nampa cooling nyukupan.
2. Nempatkeun dina tempat garing sarta ulah paparan ka cahya panonpoé
Anjeun kedah émut yén baktéri resep pisan ka tempat anu beueus. Éta pisan sababna naha, eta leuwih hade pikeun nyimpen dahareun dina tempat garing. Ku kituna, éta bisa ngaleutikan kontaminasi baktéri.
3. Hindarkeun Ninggalkeun Dahareun Uncovered
Kadaharan anu ditinggalkeun kabuka bakal kacemar ku hawa sareng baktéri. Teu kacaturkeun serangan laleur anu bisa ngurangan kualitasna. Dahareun anu dibuka langkung gancang rusak, kusabab kontaminasi ku kokotor sareng baktéri.
4. Lamun dahareun geus panas, nempatkeun eta dina tutup porsi anu boga pori. Sanajan kitu, lamun dahareun geus tiis, geuwat nutupan eta pageuh ulah kontaminasi.